Pasvalio tiltas

Pasvalio tiltas – tiltas per Lėvenį, stovintis Pasvalio miesto centre, Vilniaus gatvės tęsinyje, priešais Šv. Jono Krikštytojo bažnyčią, Vytauto Didžiojo aikštės prieigose. Į miesto istorinę dalį patenka buvusio medinio tilto vieta už bažnyčios, tarp šventoriaus ir senosios špitolės. Už špitolės stovi Svalios tiltas.
miniatiūra|200px|left|Senasis tiltas bažnyčios gale, 1927 m.
miniatiūra|200px|left|Grindinys, vedantis prie senojo tilto

Pagal 1786 m. Pasvalio planą, miestas užėmė abu Lėvens krantus. 1866 m. plane užfiksuotas jau žymiai didesnis miestas. 1903 m. pastatytas medinis tiltas per Lėvenį. 1923 m. Pasvalio valsčiuje surašyti keliai, patikslintas jų kilometražas. Skirtos valsčiaus biudžeto lėšos pasenusius tiltus pakeisti cementiniais. Tarpukaryje 1935–1939 m. tiesiamas vieškelis Panevėžys–Pasvalys–Biržai tapo aukščiausios kategorijos plentu, vadintu Aukštaičių plentu.Pasvalio krašto tiltai paneveziokrastas.pavb.ltAukštaičių plentas Kaunas–Kėdainiai–Panevėžys– Biržai autc.lt. Lietuvos aidas 1939-12-21, p. 4.

Gelžbetoninis tiltas pastatytas 90 m pasroviui nuo senojo vietos. Tiltas vieno tarpatramio, kurio ilgis apie 68 m. Perdanga sudėta iš kintamo aukščio sijų. Nutiestos dvi eismo juostos, yra abu šalitilčiai pėstiesiems.Pasvalio tiltas maps.ltPasvalio tiltas Google Street View

Senasis medinis tiltas, stovėjęs prie vaizdingos Svalios ir Lėvens upių santakos, buvo mėgstama miestelėnų pasivaikščiojimų vieta.Tarpukario Pasvalys: kurortinis miestelis su upių panoramomis ir meilės vardu pavadintas tiltas delfi.lt 2020-01-19 Abiejuose krantuose išlikusios masyvios akmenų mūro atramos. Ant senojo tilto liekanų bažnyčios gale įrengta medinė pakyla su apžvalgos aikštele, prie kurios veda išsaugotas grindinys. Joje pastatyta interaktyvi Antanėlio skulptūra. Antanėlis – tarpukario keistuolis tilto muzikantas, grodavęs smuiku praeiviams. Lankytojų paliestas, jis pasvalietiška tarme skaito savo eilėraštį apie senąjį Lėvens tiltą.Senojo tilto muzikantas Antanėlis muziejus.visitpasvalys.lt

 Šaltiniai 

 Nuorodos 

 Henrikas Kebeikis. Tiltas per Lėvenį Pasvalyje (1923, 1926 m. nuotr.) lietuvai.lt p. 248 
 Henrikas Kebeikis. Tiltas per Lėvenį Pasvalyje (1939, 1940 m. nuotr.) lietuvai.lt p. 249 
 Henrikas Kebeikis. Gelžbetoninis tiltas per Lėvens upę Pasvalyje lietuvai.lt p. 250 

Kategorija:Pasvalys
Kategorija:Pasvalio rajono tiltai
Kategorija:Lietuvos sijiniai tiltai
Kategorija:Tiltai per Lėvenį